er fremur smágerð , einær , hárlaus jurt sem vex í flögum eða matjurtagörðum og annars staðar í rótuðu landi með ósamfelldum gróðri . Hún getur orðið fremur hvimleitt illgresi í görðum . Hún er algeng um sunnanvert landið , en sjaldgæf norðanlands og finnst þar aðeins við jarðhita eða sem slæðingur í garðlöndum . Lambaklukkan finnst aðallega á láglendi neðan 200 m . Hæstu fundarstaðir eru Skúmstungur og Fitjaskógur í Árnessýslu í um 300 m hæð , Sultartangi og Bláskógar á Gnúpverjaafrétti og Laugar í Hrunamannahreppi í um 260 - 280 m hæð . Blóm lambaklukkunnar eru í klasa á stöngulendunum , 3 - 5 mm í þvermál , fjórdeild . Krónublöðin eru hvít , 2 - 4 mm á lengd , spaða - eða tungulaga . Bikarblöðin eru 1 - 2 mm löng , bleikleit eða fjólublá , aflöng og ávöl í endann . Fræflar eru sex með hvítum frjóhirzlum . Frævan er ein og verður að 2 - 2,5 sm löngum og 1 - 1,5 mm breiðum skálp með einfaldri röð af dökk brúnum fræjum , rúmum millimetra á lengd . Laufblöðin eru stofnstæð eða stakstæð á stönglinum , fjöðruð , 2 - 6 sm á lengd , endasmáblöðin eru stærst , oft nýrlaga eða nær kringlótt , hliðarsmáblöðin oft öfugegglaga fremur en kringlótt . Lambaklukka í Reykjavík árið 1982 . Lambaklukka í Reykjadal í Hveragerði 4. ágúst 2010